# ORDIN nr. ……. din …………..

**pentru aprobarea Regulamentului de selecție concurenţială în vederea desemnării**

**furnizorilor de ultimă instanță și pentru modificarea unor reglementări din sectorul energiei electrice**

Având în vedere prevederile art. 54 din Legea energiei electrice și a gazelor naturale nr. 123/2012, cu modificările și completările ulterioare,

în temeiul prevederilor art. 1 alin. (1), art. 5 alin. (1) lit. c), art. 8 lit. g) și art. 9 alin. (1) lit. h) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări şi completări prin Legea nr. 160/2012,

**Președintele Autorității Naționale de Reglementare în Domeniul Energiei emite prezentul ordin**

1. Se aprobă Regulamentul de selecție concurenţială în vederea desemnării furnizorilor de ultimă instanţă, prevăzut în anexa care face parte integrantă din prezentul ordin.
2. Ordinul președintelui Autorității Naționale de Reglementare în Domeniul Energiei nr. 12/2017 pentru aprobarea Regulamentului de preluare de către furnizorii de ultimă instanță a locurilor de consum ale clienților finali care nu au asigurată furnizarea energiei electrice din nicio altă sursă şi pentru modificarea unor reglementări din sectorul energiei electrice, publicat în Monitorul Oficial al României, Partea I, nr 162 din 6 martie 2017, cu modificările şi completările ulterioare, se modifică după cum urmează: în tot cuprinsul ordinului, cu excepția art.2 alin. (2) lit. a) din anexa la ordin, sintagma „furnizor de ultimă instanţă” se înlocuiește cu sintagma „furnizor de ultimă instanţă obligat”.
3. Alin. (4) al art. 40 din Condiţiile generale asociate licenței pentru activitatea de furnizare a energiei electrice, aprobate prin ordinul președintelui Autorității Naționale de Reglementare în Domeniul Energiei nr.8/2014, publicat în Monitorul Oficial al României, Partea I, nr.119 din 18 februarie 2014, se modifică şi va avea următorul cuprins: „Indiferent de forma în care s-au constituit garanțiile financiare, valoarea acestora nu va putea fi, în niciun moment, mai mică decât suma fondurilor necesare pentru executarea pe timp de 30 de zile calendaristice a contractelor aflate în derulare, cu excepția garanțiilor financiare constituite de furnizorii de ultima instanţă obligați, a căror valoare nu poate fi mai mică de 10% din media lunară a cifrei de afaceri înregistrate în anul anterior în desfăşurarea activităților care fac obiectul licenței”.
4. Furnizorii de energie electrică și operatorii de rețea duc la îndeplinire prevederile prezentului ordin, iar direcțiile de specialitate din cadrul Autorității Naționale de Reglementare în Domeniul Energiei urmăresc respectarea acestuia.
5. Prezentul ordin se publică în Monitorul Oficial al României, Partea I.

**PREȘEDINTELE AUTORITĂȚII NAȚIONALE DE REGLEMENTARE ÎN DOMENIUL ENERGIEI**

**Niculae HAVRILEȚ**

**ANEXĂ**

la Ordinul președintelui ANRE nr. ...../

**R****EGULAMENT DE SELECŢIE CONCURENŢIALĂ ÎN VEDEREA DESEMNĂRII**

**FURNIZORILOR DE ULTIMĂ INSTANŢĂ**

# **CAPITOLUL I**

# **DISPOZIŢII GENERALE**

## **Secţiunea I.1 - Scop**

1. Scopul prezentului Regulament este stabilirea etapelor, termenelor şi criteriilor de selecție concurențială pentru desemnarea de către ANRE a furnizorilor de ultimă instanţă precum şi a condițiilor de desfăşurare şi de încetare a activităţii acestora.

## **Secţiunea I.2 - Domeniu de aplicare**

1. Prezentul Regulament se aplică:
2. furnizorilor de energie electrică;
3. operatorilor de rețea;
4. clienţilor finali de energie electrică.

## 

## **Sectiunea I.3 - Definiţii şi abrevieri**

1. (1) Abrevierile utilizate în cadrul prezentului Regulament au următoarele semnificații:
2. ANRE - Autoritatea Națională de Reglementare în Domeniul Energiei;
3. FC - furnizor concurențial;
4. FUI - Furnizor/furnizori de ultimă instanţă obligat(i)/opțional(i);
5. OR – Operator/operatori de rețea;
6. OPCOM - Operatorul pieței de energie electrică şi de gaze naturale din România;
7. PCSU - piaţa centralizată pentru serviciul universal;
8. SU - Serviciu universal;
9. UI - ultimă instanţă.

(2) Termenii utilizați în prezentul Regulament au înțelesul din Legea energiei electrice şi a gazelor naturale nr. 123/2012, cu modificările şi completările ulterioare.

(3) În înțelesul prezentului regulament, termenii de mai jos au următoarele semnificații:

1. **An de selecție** - anul calendaristic anterior datei de desemnare a FUI obligați. Nu se aplică în cazul prevăzut la art.24;
2. **Clienţi inactivi** - clienţi finali noncasnici care nu au uzat de eligibilitate şi nu îndeplinesc condiţiile sau nu au solicitat să beneficieze de serviciul universal;
3. **Clienţi în regim de SU** - clienţi finali care beneficiază, în condiţiile legii, de serviciul universal;
4. **Clienţi preluați în regim de UI** - clienţi finali noncasnici care au rămas fără furnizor de energie electrică sau nu aveau asigurată furnizarea de energie electrică din motive neimputabile lor şi care nu îndeplinesc condiţiile sau nu solicită să beneficieze de serviciul universal;
5. **Clienţi transferați** - clienţi finali din portofoliul unui FUI care sunt transferați în portofoliul unui FUI obligat;
6. **Data desemnării** - data de la care intră în vigoare decizia președintelui ANRE de desemnare a FUI;
7. **FUI obligat** - FUI desemnat în baza prezentului regulament pe criterii de eligibilitate și capabilitate, care are impusă îndeplinirea obligaţiilor prevăzute la art.53 și art. 55 alin. (1) lit. a) și b) din Legea energiei electrice şi a gazelor naturale nr.123/2012, cu modificările şi completările ulterioare;
8. **FUI opțional** - FUI desemnat în baza prezentului regulament pe criterii de eligibilitate, capabilitate și disponibilitate, care își asumă îndeplinirea obligaţiilor de asigurare a serviciului universal clienților prevăzuți la art. 55 alin. (1) lit.b) din Legea energiei electrice şi a gazelor naturale nr.123/2012, cu modificările şi completările ulterioare, conform prezentului regulament;
9. **Ofertă cu preț -** oferta transmisă de un furnizor care participă la procesul de selecție în vederea desemnării FUI opțional şi care cuprinde discountul ofertat față de preţul de referință. pentru fiecare zonă de rețea pentru care doreşte sa fie desemnat;
10. **Operator de distribuţie concesionar** - persoană juridică titulară a licenței de distribuţie şi care are calitatea de concesionar într-un contract de concesiune pentru prestarea serviciului public de distribuţie a energiei electrice;
11. **Perioadă de desemnare** - perioada de timp pentru care, prin decizie a președintelui ANRE, un furnizor este desemnat FUI, cu drepturile şi obligațiile prevăzute în prezentul regulament;
12. **Preţ de referință** - preţ aplicat de FUI obligat pentru clienţii în regim de SU, avizat de ANRE pentru fiecare zonă de rețea, față de care se aplică discount-urile transmise de FUI opționali în oferta cu preţ. Acesta nu include: tariful pentru serviciul de transport componenta de extragere a energiei electrice din rețea -TL, tariful pentru serviciul de sistem, tariful pentru serviciul de distribuţie, contravaloarea, în lei/MWh, a componentelor tarifului reglementat aplicat de OPCOM pe pieţele centralizate;
13. **Preț energie și furnizare** - componenta a tarifului plătit de clientul final care cuprinde costul unitar de achiziție a energiei electrice, costul unitar de furnizare şi profitul;
14. **Proces de desemnare FUI** - proces care cuprinde etapele şi condiţiile prin care sunt selectați, printr-un mecanism concurențial, furnizorii de ultimă instanță, în vederea asigurării furnizării energiei electrice clienţilor în regim de SU, clienţilor inactivi și clienţilor preluați în regim de UI, în conformitate cu prevederile Legii energiei electrice şi a gazelor naturale nr.123/2012, cu modificările şi completările ulterioare;
15. **Raport urban/rural inițial** - raportul dintre numărul de clienţi în regim de SU din mediul urban şi numărul de clienţi în regim de SU din mediul rural, la 31 decembrie 2017, pentru fiecare zonă de rețea, determinat de ANRE pe baza datelor transmise de furnizorii desemnați în calitate de furnizori de ultimă instanţă prin Ordinul președintelui ANRE nr. 35/2014;
16. **Tarif pentru serviciul universal** - tarif aplicat de FUI clienţilor în regim de SU;
17. **Zonă de rețea** - zonă geografică delimitată în spațiu, care cuprinde județele care formează zona de activitate pentru care este valabilă licența unui operator de distribuție concesionar.

# **CAPITOLUL II**

# **PRINCIPII DE DESEMNARE ŞI DE DESFĂŞURARE A ACTIVITĂŢII FURNIZORILOR DE ULTIMĂ INSTANŢĂ**

## **Secțiunea II.1 - Condiții generale**

1. În condițiile prezentului regulament, ANRE desemnează două categorii de FUI, respectiv FUI obligați şi FUI opționali.
2. Mecanismul de desemnare concurenţială constă în selecție bazată pe capabilitate, pentru FUI obligați şi selecție bazată pe capabilitate şi disponibilitate (ofertă cu preţ), pentru FUI opționali.
3. Orice furnizor de energie electrică are dreptul de a participa la procesul de selecție pentru a fi desemnat FUI în oricare dintre zonele de rețea în condiţiile prezentului regulament.
4. (1) Desemnarea fiecărui FUI se face prin decizie a președintelui ANRE. În deciziile de desemnare FUI opționali este prevăzut discount-ul transmis de furnizorul respectiv în oferta cu preţ.
5. Pentru fiecare zonă de rețea se desemnează un singur FUI obligat şi un număr nelimitat de FUI opționali.
6. Un furnizor de energie electrică poate fi desemnat în calitate de FUI obligat pentru maxim 3 zone de rețea.
7. Un furnizor de energie electrică poate fi desemnat în calitate de FUI opțional pentru una sau mai multe zone de rețea.
8. Un furnizor de energie electrică desemnat în calitate de FUI obligat nu poate fi desemnat şi în calitate de FUI opțional în aceeași zonă de rețea, dar poate activa în același timp ca FUI opțional în alte zone de rețea.
9. Contractele de furnizare a energiei electrice între FUI şi clienţii finali se încheie în baza Contractelor-cadru de furnizare a energiei electrice la clienţii casnici şi noncasnici ai furnizorilor de ultimă instanţă, aprobate prin ordin al președintelui ANRE, cu respectarea prevederilor reglementărilor aplicabile.
10. Contractele prevăzute la art.8 se încheie pe perioadă nedeterminată şi încetează de drept, fără îndeplinirea altor formalități, la data la care furnizorul respectiv, se retrage, este revocat sau nu mai este desemnat pentru o nouă perioadă de desemnare, după caz.

## **Secțiunea II.2 - Principii de desemnare şi de desfăşurare a activităţii - FUI obligat**

1. (1) Un furnizor este desemnat în calitate de FUI obligat pe o perioadă de 4 ani, cu posibilitate de prelungire.

(2) În cursul unei perioade de desemnare se poate face desemnarea unui alt furnizor în calitate de FUI obligat numai în cazul în care titularul ajunge în situația:

a. pierderii calității de furnizor ca urmare a retragerii/expirării licenței de furnizare sau suspendării licenței de furnizare, dacă în decizia de suspendare nu este prevăzut dreptul furnizorului de a continua activitatea de furnizare în regim controlat.

b. de a nu mai îndeplini criteriile de eligibilitate prevăzute la art. 17 alin.(1) lit. a), f), g), sau de a săvârși fapte pentru care se înscriu informaţii în cazierul fiscal al contribuabililor.

(3) Prima perioadă de desemnare a FUI obligați este 1 aprilie 2018-31 martie 2022.

1. FUI obligat asigură furnizarea energiei electrice următoarelor categorii de clienţi finali:

clienţi inactivi/în regim de SU/preluați în regim de UI, aflați în portofoliul furnizorului respectiv la data desemnării în calitate de FUI obligat, dacă este cazul;

clienţi în regim de SU preluați de la FUI opționali în condiţiile prezentului regulament;

clienţi în regim de SU preluați de la un FC conform reglementărilor aplicabile;

clienţi preluați în regim de UI de la un FC conform reglementărilor aplicabile;

clienţi inactivi/în regim de SU/preluați în regim de UI, transferați de la vechiul FUI obligat, în condiţiile prezentului regulament.

1. (1) Achiziția energiei electrice pe PCSU este obligatorie, conform reglementărilor aplicabile.

(2) Tarifele aplicate clienţilor finali se stabilesc de către fiecare FUI obligat, pentru fiecare zonă de rețea pentru care este desemnat, conform reglementărilor aplicabile.

**Secțiunea II.3 - Principii de desemnare şi de desfăşurare a activităţii - FUI opțional**

1. (1) Un furnizor se desemnează în calitate de FUI opțional pe o perioadă de 1 an, cu posibilitate de prelungire.

(2) În cursul unei perioade de desemnare FUI opțional poate pierde această calitate numai dacă ajunge în situația:

a. de a pierde calitatea de furnizor ca urmare a retragerii/expirării licenței de furnizare sau de a se i se suspenda licența de furnizare, dacă în decizia de suspendare nu este prevăzut dreptul furnizorului de a continua activitatea de furnizare în regim controlat;

b. de a nu-şi îndeplini angajamentele prevăzute la art.18 lit. b) şi c);

c. de a nu mai îndeplini criteriile de eligibilitate prevăzute la art. 17 alin.(1) lit. a),f),g), sau de a săvârși fapte pentru care se înscriu informaţii în cazierul fiscal al contribuabililor;

d. de a fi desemnat în calitate de FUI obligat în aceeași zonă de rețea;

e. de a întreprinde orice acțiune care conduce la neîndeplinirea obligaţiilor din contractele de furnizare a energiei electrice încheiate în conformitate cu prevederile art.8.

(3) Prima perioadă de desemnare a FUI opționali este 1 aprilie 2018-31 martie 2019.

1. (1) FUI opțional asigură furnizarea energiei electrice numai clienţilor în regim de SU.

(2) FUI opțional poate să refuze, motivat, solicitările clienţilor de acordare SU. În acest caz, răspunsul este transmis în scris solicitantului şi spre știință ANRE, într-un interval de cel mult 15 zile lucrătoare de la data solicitării.

(3) FUI opțional este obligat să respecte, în perioada de desemnare, un raport dintre numărul clienţilor finali proprii din mediul urban şi numărul clienţilor finali proprii din mediul rural cu cel mult 10% mai mare decât raportul urban/rural inițial.

(4) Se acceptă depășirea limitei de 10% prevăzută la alin.(3) numai în cazul în care aceasta este consecință a ieșirii din portofoliul FUI opțional a unor clienţi finali din mediul rural. În acest caz, până la atingerea limitei admise, FUI opțional nu are dreptul să încheie noi contracte de furnizare a anergiei electrice cu clienţi finali din mediul urban.

1. Achiziția energiei electrice pe PCSU este opțională, conform reglementărilor aplicabile.
2. (1) Tarifele aplicate clienţilor finali se stabilesc de către fiecare FUI opțional, pe fiecare zonă de rețea pentru care este desemnat, conform reglementărilor aplicabile.

(2) Preţul energiei și furnizării din componența tarifului aplicat de FUI opțional clienților finali dintr-o zonă de rețea este preţul de referință pentru zona respectivă de rețea la care se aplică discount-ul transmis de furnizor în oferta cu preţ aferentă aceleiași zone de rețea.

# **CAPITOLUL III**

# **ORGANIZAREA ŞI DESFĂŞURAREA PROCESULUI DE SELECŢIE**

## **Secțiunea III.1 - Criterii de eligibilitate**

1. (1) Pentru ca un furnizor să poată participa la procesul de selecție pentru desemnare în calitate de FUI într-o zonă de rețea, trebuie să îndeplinească, cumulativ, următoarele criterii de eligibilitate:

a. să nu se afle în procedură de insolvență;

* + 1. să nu fi avut dreptul de furnizare suspendat de către ANRE în ultimele 36 luni anterioare datei de transmitere a documentației de desemnare;
    2. să fi desfășurat în România activitatea de furnizare a energiei electrice la clienţii finali, pe o perioada cumulată de cel puțin 24 luni calendaristice, înainte de data transmiterii documentației de desemnare;
    3. să desfășoare, la data transmiterii documentației de desemnare, activitatea de furnizare a energiei electrice la clienţii finali;
    4. valoarea ratingului financiar să fie cel puțin de 5 sau echivalent;
    5. să aibă implementat un Sistem de management integrat calitate - mediu, în conformitate cu standardele ISO 9001:2008 şi ISO 14001:2014;
    6. să aibă îndeplinite obligațiile de plată a impozitelor, taxelor şi contribuțiilor de asigurări sociale către bugetele componente ale bugetului general consolidat;
    7. să nu fi săvârșit, în ultimele 24 luni calendaristice anterioare datei de transmitere a documentației de desemnare, fapte pentru care se înscriu informaţii în cazierul fiscal al contribuabililor.

(2) Documentele care atestă îndeplinirea criteriilor de eligibilitate sunt următoarele:

a. certificat constatator pentru insolvență, emis de Oficiul National al Registrului Comerțului, pentru criteriul prevăzut la alin (1) lit. a);

b. declarație pe propria răspundere, pentru criteriul prevăzut la alin.(1) lit. d);

c. raport de risc financiar, aferent anului financiar anterior datei de transmitere a documentației de desemnare şi pentru care raportul se elaborează în conformitate cu legislația specifică, pentru criteriul prevăzut la alin.(1) lit. e);

d. certificat sistem integrat calitate-mediu, pentru criteriul prevăzut la alin.(1) lit.f);

e. certificat de atestare fiscală din care să reiasă că operatorul economic nu are datorii scadente la nivelul lunii anterioare celei în care este transmisă documentația de desemnare, pentru criteriul prevăzut la alin.(1) lit.g);

f. cazier fiscal, pentru criteriul prevăzut la alin. (1) lit.h);

(3) Documentele prevăzute la alin.(2) se prezintă în oricare dintre formele: original, copie legalizată, copie lizibilă certificată „conform cu originalul”.

(4) În cazul în care licența pentru activitatea de furnizare a energiei electrice acordată operatorului economic care transmite documentația de desemnare expiră în cursul perioadei de desemnare, documentația va cuprinde şi o declarație pe proprie răspundere privind intenția de a solicita prelungirea duratei de valabilitate a acesteia sau emiterea unei noi licențe;

(5) În cazul în care, pe parcursul unei perioade de desemnare, FUI nu mai îndeplinește oricare dintre criteriile prevăzute la art.17 alin. (1) lit. a), f),g) sau săvârșește fapte pentru care se înscriu informaţii în cazierul fiscal al contribuabililor, acesta are obligația de a informa ANRE în termen de maxim 3 zile lucrătoare de la data înregistrării situației respective.

1. Pentru a participa la procesul de selecție în vederea desemnării în calitate de FUI opțional, pe lângă documentele prevăzute la art.17 alin.(2), furnizorul va transmite:

a. intenția de participare la procesul de selecție;

b. un angajament pentru deschiderea unui cont Escrow, în care FUI opțional are calitatea de deponent al fondurilor şi FUI obligat are calitatea de beneficiar al fondurilor, la o banca agreată de ambele părți, în termen de 30 zile de la data desemnării. Contul Escrow asigură eliberarea fondurilor către FUI obligat, conform clauzelor contractului Escrow, în situația revocării FUI opțional în condiţiile prezentului regulament;

c. un angajament pentru instituirea punctelor unice de contact, conform prevederilor reglementărilor aplicabile, în termen de 30 de zile de la preluarea clienţilor;

1. o declarație pe propria răspundere privind îndeplinirea criteriului de selecție prevăzut la art.20 lit. a).

## **Secțiunea III.2 - Criterii de selecție**

1. Criteriul de selecție concurenţială a FUI obligat este capabilitatea, respectiv numărul maxim de clienţi deserviți în zona de rețea, calculat ca medie a ultimelor 12 luni calendaristice încheiate.
2. Criteriile de selecție concurenţială a FUI opțional sunt:

Capabilitatea, respectiv un număr minim de 2000 clienţi deserviți la nivel național, calculat ca medie a ultimelor 12 luni calendaristice încheiate;

Disponibilitatea, respectiv oferta cu preţ (discount față de preţul de referință). Discount-ul se exprimă procentual, în valori pozitive cu o zecimală.

1. În situațiile în care, conform reglementărilor în vigoare, un client are încheiat/încheiate contract/contracte de furnizare pentru mai multe locuri de consum, în calculul numărului de clienţi deserviți de respectivul furnizor se consideră suma locurilor de consum aferente contractului/contractelor respective.

**Secțiunea III.3-Desfăşurarea procesului de desemnare - FUI obligați**

1. În cadrul procesului de desemnare a FUI obligați se parcurg următoarele etape:
2. Până la data de 15 decembrie a anului de selecție, ANRE stabilește, pentru fiecare zonă de rețea, ordinea de merit a furnizorilor în funcție de numărul mediu de clienţi deserviți în ultimele 12 luni calendaristice încheiate, pe baza datelor de monitorizare transmise de furnizori.
3. După stabilirea ordinii de merit, dar nu mai târziu de data de 20 decembrie a anului de selecție, ANRE publică pe site-ul propriu lista primilor 10 furnizori din fiecare zonă de rețea.
4. Dacă un furnizor are cel mai mare număr de clienţi în mai mult de 3 zone de rețea, acesta rămâne pe primul loc în ordinea de merit doar în 3 zone şi anume în cele în care diferența între numărul său de clienţi şi numărul de clienţi ai următorului furnizor este cea mai mare.
5. În zonele de rețea în care, prin aplicarea prevederilor punctului 3, furnizorul cu cel mai mare număr de clienţi a fost eliminat din ordinea de merit, primul loc va fi atribuit următorului furnizor în ordinea numărului de clienţi din zonă. În acest caz, ANRE publică pe site-ul propriu o a doua listă, denumită lista finală a primilor 10 furnizori din fiecare zonă de rețea în aceeași zi cu lista prevăzută la pct.2.
6. Furnizorii aflați pe primul loc în ordinea de merit, pentru fiecare zonă de rețea, au obligația de a transmite documentele prevăzute art.17 alin.(2) în termen de 5 zile lucrătoare de la publicarea pe site a listei finale prevăzută la pct.4.
7. Daca documentația transmisă de un furnizor conform pct.5 nu este completă, ANRE solicită acestuia precizări suplimentare sau completare, după caz, în scopul determinării îndeplinirii criteriilor de eligibilitate. Furnizorul are obligația de a transmite precizările/completările solicitate în maxim 2 zile lucrătoare de la solicitare.
8. Până la data de 10 ianuarie a anului în care se face desemnarea, ANRE verifică dacă furnizorii aflați pe primul loc în ordinea de merit pentru fiecare zonă de rețea, conform listei prevăzute la pct.4, îndeplinesc criteriile de eligibilitate pentru desemnarea FUI obligați, prevăzute la art. 17 alin.(1).
9. În cazul în care, după verificările prevăzute la pct.7, se constată că furnizorul aflat pe primul loc în ordinea de merit nu îndeplinește oricare dintre criteriile prevăzute la art. 17 alin.(1) şi/sau în cazul în care documentele transmise de acesta în conformitate cu prevederile pct.5 și 6 sunt incomplete/incorecte, ANRE îl elimină din procesul de desemnare a FUI obligați.
10. În situația prevăzută la pct.8, ANRE solicită furnizorului aflat pe locul 2 în ordinea de merit conform listei prevăzute la pct.4 să transmită documentele prevăzute la art.17 alin. (2) şi verifică îndeplinirea de către acesta a criteriilor de eligibilitate prevăzute la art.17 alin. (1).
11. Procesul se desfășoară iterativ până la verificarea/constatarea de către ANRE a îndeplinirii criteriile de eligibilitate prevăzute la art. 17 alin.(1), termenul de transmitere de către furnizori a documentelor doveditoare fiind de 5 zile lucrătoare de la solicitarea transmisă de ANRE.
12. Până la data de 31 ianuarie a anului în care se face desemnarea, ANRE emite deciziile de desemnare a FUI obligați și, dacă este cazul, transmite furnizorilor eliminați din procesul de desemnare o informare, cu precizarea motivelor pentru care documentația a fost respinsă.
13. (1) În cursul lunii decembrie a anului de selecție, cu excepția celui aferent primei perioade de desemnare, ANRE verifică situația FUI obligat din punct de vedere al criteriului de selecție prevăzut la art.19 şi a îndeplinirii criteriilor de eligibilitate prevăzute la art. 17 alin.(1).

(2) În scopul verificării îndeplinirii criteriilor de eligibilitate prevăzute la art.17 alin.(1), FUI obligat transmite ANRE documentele prevăzute la art.17 alin.(2) în termen de 5 zile lucrătoare de la data solicitării.

(3) Dacă FUI obligat îndeplinește criteriile prevăzute la alin. (1), atunci desemnarea lui se prelungește pentru o nouă perioadă de 4 ani, prin emiterea unei noi decizii de desemnare în termenul prevăzut la art.22 pct.12.

(4) Dacă FUI obligat nu respectă oricare din criteriile prevăzute la alin. (1), procesul de desemnare se reia, conform prevederilor art.22.

1. (1) În situațiile prevăzute la art.10 alin.(2), la data constatării de către ANRE a neîndeplinirii oricăruia dintre criteriile de eligibilitate impuse, pe baza verificărilor periodice şi/sau a aplicării prevederilor art. 17 alin.(5), procesul de desemnare a FUI obligat se organizează conform etapelor prevăzute la art.22, în baza unui calendar elaborat/comunicat de ANRE.

(2) Furnizorii implicați în procesul de desemnare în condiţiile alin.(1) au obligația de a transmite documentele doveditoare aferente îndeplinirii criteriilor de eligibilitate în termenele prevăzute în calendarul elaborat/comunicat de ANRE.

**Secțiunea III.4 - Desfăşurarea procesului de desemnare FUI opționali**

1. În cadrul procesului de desemnare a FUI opționali se parcurg următoarele etape:

1. Anual, după publicarea de către ANRE, pe site-ul propriu, a deciziilor de desemnare a FUI obligați, dar nu mai târziu de data de 5 februarie, orice furnizor care doreşte să fie desemnat în calitate de FUI opțional transmite la ANRE următoarele:

* 1. documentele prevăzute la art.17 alin.(2), (cu excepția furnizorilor deja desemnați în calitate de FUI obligați);
  2. documentele prevăzute la art.18;
  3. oferta cu preţ, prevăzută la art.20 lit. b). Se pot transmite oferte cu preț numai pentru zonele de rețea în care furnizorul respectiv nu este desemnat în calitate de FUI obligat.

1. ANRE verifică îndeplinirea criteriului prevăzut la art.20 lit. a), pe baza datelor de monitorizare transmise de către furnizor, conform reglementărilor aplicabile şi analizează documentația transmisă conform alin. (1) în termen de 3 zile lucrătoare de la primire.
2. După caz, ANRE poate solicita furnizorului documente/precizări suplimentare în vederea verificării îndeplinirii de către acesta a criteriilor de eligibilitate prevăzute la art. 17 alin. (1). Documentele/precizările suplimentare se transmit de către furnizor în maxim 2 zile lucrătoare de la primirea solicitării.
3. În cazul în care furnizorul nu îndeplinește oricare dintre criteriile de eligibilitate sau criteriul de selecție şi/sau în cazul în care documentele transmise în conformitate cu prevederile pct. 1 și 3 sunt incomplete/incorecte, ANRE îl elimină din procesul de desemnare a FUI opționali.
4. Până la data de 15 februarie, ANRE emite deciziile de desemnare a FUI opționali și, dacă este cazul, transmite furnizorilor eliminați din procesul de desemnare o informare, cu precizarea motivelor pentru care documentația a fost respinsă.
5. (1) Începând cu prima perioadă de desemnare conform prezentului regulament, în prima decadă a lunii februarie a fiecărui an, ANRE verifică situația fiecărui FUI opțional din punct de vedere al criteriului de selecție prevăzut la art.20 lit. a) şi transmite FUI opționali rezultatul acestei verificări, cel târziu la data de 10 februarie.

(2) FUI opțional care îndeplinește criteriul de selecție şi doreşte să participe la un nou proces de desemnare, trebuie să transmită la ANRE intenția de participare prevăzută la art.18 lit. a), oferta cu preţ prevăzută la art.20 lit. b) şi documentele prevăzute la art.17 alin.(2), în termenul prevăzut la art.25 pct.1.

(3) Dacă FUI opțional îndeplinește criteriile de eligibilitate prevăzute la art.17 alin.(1), desemnarea lui se prelungește pentru o nouă perioadă de 1 an, prin emiterea unei noi decizii de desemnare, în termenul prevăzut la art.26.

(4) FUI opțional poate să se retragă la sfârșitul unei perioade de desemnare, respectiv să nu participe la următorul proces de desemnare chiar dacă respectă criteriul de selecție prevăzut la art. 20 lit. a), caz în care se aplica prevederile art.49.

(5) Dacă FUI opțional nu respectă criteriul de selecție prevăzut la art. 20 lit. a) și/sau criteriile de eligibilitate prevăzute la art.17 alin.(1), ANRE îl elimină din procesul de desemnare.

1. În situațiile prevăzute la art.13 alin. (2), la data constatării neîndeplinirii de către un FUI opțional a oricăruia dintre criteriile de eligibilitate impuse, pe baza verificărilor periodice şi/sau a aplicării prevederilor art. 17 alin.(5), ANRE inițiază procesul de revocare a acestuia. ANRE emite decizia de revocare în termen de 7 zile lucrătoare de la inițierea procesului.

## 

## **CAPITOLUL IV. TRANSFERUL CLIENŢILOR ŞI MECANISMUL DE DECONTARE**

## **Secțiunea IV.1-Transferul clienţilor FUI obligați**

1. (1) În situația în care un FUI obligat este revocat sau nu mai este desemnat pentru o nouă perioadă de desemnare, clienţii pentru care asigura furnizarea energiei electrice sunt transferați la noul FUI obligat desemnat în zona respectivă de rețea.

(2) Prin excepție de la prevederile alin.(1), în situația în care un FUI obligat nu mai este desemnat pentru o nouă perioadă de desemnare, dar este desemnat FUI opțional în zona/zonele de rețea în care a avut calitatea de FUI obligat, clienţii proprii în regim de SU din zona/zonele respective rămân în portofoliul acestuia și după intrarea în vigoare a deciziei de desemnare în calitate de FUI opțional, dacă nu își manifestă intenția de a trece la noul FUI obligat, la un alt FUI opțional sau la un FC.

(3) În situația prevăzută la alin.(2), în termen de 2 zile lucrătoare de la data primirii deciziei de desemnare în calitate de FUI opțional, FUI obligat transmite clienţilor în regim de SU aflați în portofoliul propriu şi care nu au solicitat trecerea la un alt furnizor, o informare privind condiţiile în care, începând cu data intrării în vigoare a deciziei de desemnare în calitate de FUI opțional, aceștia rămân în portofoliul său sau pot încheia contracte de furnizare cu un FC, respectiv cu alt FUI opțional din aceeași zona de rețea, sau pot trece la noul FUI obligat.

1. (1) FUI obligat este revocat, prin decizie a președintelui ANRE, în cazurile prevăzute la art.10 alin.(2), la aceeași dată la care este desemnat un nou FUI obligat în conformitate cu prevederile art.24.
2. Vechiul FUI obligat transmite către noul FUI obligat şi spre știință OR şi ANRE lista locurilor de consum aferente clienţilor transferați din portofoliu, în termen de 10 zile lucrătoare de la data primirii deciziei de revocare.
3. Lista prevăzută la alin. (2) va cuprinde cel puțin următoarele: denumirea clientului final, adresa locului de consum, datele de contact, codul de identificare a locului de consum, codul de identificare a punctului de măsurare, consumul mediu lunar.
4. În situația în care un FUI obligat nu mai este desemnat în această calitate în urma desfăşurării următorului proces de selecție, acesta transmite lista locurilor de consum aferente clienţilor transferați din portofoliu în formatul prevăzut la art.30.alin.(3) cu cel puțin 20 zile înainte de data la care își încheie perioada de desemnare ca FUI obligat.
5. Prin excepție de la prevederile art.30 alin.(2), în situația prevăzută la art.29 alin. (2), vechiul FUI obligat transmite către noul FUI obligat şi spre știință OR şi ANRE, lista locurilor de consum aferente clienţilor transferați din portofoliu care cuprinde numai locurile de consum aparținând clienţilor inactivi şi clienţilor preluați în regim UI, în formatul prevăzut la art.30 alin.(3).

## **Secțiunea IV.2- Mecanismul de decontare între vechiul FUI obligat şi noul FUI obligat**

1. Până la data intrării în vigoare a deciziilor de desemnare/revocare, între vechiul FUI obligat şi noul FUI obligat se încheie un acord pentru plata/recuperarea de către vechiul FUI obligat, către/de la noul FUI obligat a sumelor aferente soldului corecțiilor de tarife stabilite pentru perioada în care a fost desemnat vechiul FUI obligat.
2. (1) Sumele prevăzute la art. 33 se determină conform reglementărilor aplicabile şi se comunică de către ANRE celor două părți.

(2) Plata/recuperarea sumelor prevăzute la art.33 se va efectua în condiţiile prevăzute în acordul încheiat între părți, termenul de plată a facturilor emise de vechiul/noul FUI obligat fiind de 30 de zile de la data emiterii facturii.

1. În perioada cuprinsă între data transferului clienţilor finali de la vechiul la noul FUI obligat şi data următoarei avizări de către ANRE a tarifelor aplicate de către FUI obligat, noul FUI obligat va aplica tarifele avizate pentru vechiul FUI obligat, în vigoare la data transferului.

## **Secțiunea IV.3 - Transferul clienţilor FUI opționali**

1. În situația în care un FUI opțional se retrage, este revocat sau nu mai este desemnat pentru o nouă perioadă de desemnare, clienţii pentru care asigura furnizarea energiei electrice sunt transferați la FUI obligat din zona respectivă de rețea.
2. (1) În cazul retragerii, cu cel puțin 60 zile înainte de sfârșitul perioadei de desemnare, FUI opțional comunică în scris ANRE intenția de a nu participa la următorul proces de desemnare. La aceeași dată transmite clienţilor finali din portofoliu o informare privind condiţiile în care pot încheia contracte de furnizare cu un FC sau cu alt FUI opțional desemnat pentru aceeași zona de rețea, respectiv privind transferul la FUI obligat în cazul în care nu uzează de dreptul de eligibilitate sau nu optează pentru alt FUI opțional.

(2) În termen de 2 zile lucrătoare de la data primirii comunicării prevăzute la alin.(1), ANRE informează FUI obligat din zona respectivă de rețea cu privire la transferul portofoliului de clienţi al FUI opțional.

(3) FUI opțional are obligația de a transmite FUI obligat şi spre știință OR şi ANRE lista locurilor de consum aferente clienţilor transferați din portofoliu, în formatul prevăzut la art.30 alin.(3), cu cel puțin 20 de zile înainte de data la care își încheie perioada de desemnare.

1. FUI opțional este revocat, prin decizie a președintelui ANRE, în situațiile prevăzute la art.13 alin.(2).
2. În situația revocării FUI opțional, acesta are obligația de a transmite FUI obligat şi spre știință OR şi ANRE lista locurilor de consum aferente clienţilor transferați din portofoliu, în formatul prevăzut la art.30 alin. (3), în termen de 3 zile lucrătoare de la data primirii deciziei de revocare.
3. În situația în care un FUI opțional nu mai este desemnat în această calitate în urma desfăşurării următorului proces de selecție, acesta are obligația de a transmite lista locurilor de consum aferente clienților transferați din portofoliu, conform prevederilor art. 37 alin. (3).

**Secțiunea IV.4 - Condiţii de prestare de către FUI obligat a activităţii de furnizare a energiei electrice pentru clienţii transferați**

1. FUI obligat care preia clienţi finali transferați transmite acestora o informare, în vederea încheierii contractelor de furnizare, în cel mult 5 zile lucrătoare de la data primirii listei locurilor de consum în conformitate cu prevederile art.30 alin. (2), art.31, art.32, art.37 alin.(3), art.39 şi art.40. Această informare are același conținut minim ca şi informarea de preluare care se transmite clienţilor finali preluați de FUI obligat de la un FC, conform reglementărilor aplicabile.
2. Data la care clienţii finali transferați trec în portofoliul FUI obligat aflat în exercițiu (data transferului) este, după caz:
3. Data intrării în vigoare a deciziei de revocare a FUI opțional sau, după caz, a FUI obligat în portofoliul căruia erau clienții;
4. Prima zi după data la care FUI opțional sau, după caz, a FUI obligat în portofoliul căruia erau clienții își termină perioada de desemnare.
5. Contractele de furnizare între FUI obligat aflat în exercițiu şi clienţii finali transferați din portofoliul FUI obligat care a fost revocat sau nu a mai fost desemnat pentru o nouă perioadă de desemnare se încheie în maxim 90 zile de la data transferului, cu excepția contractelor aferente locurilor de consum ale clienţilor transferați care au o putere aprobată prin avizul tehnic de racordare/certificatul de racordare mai mare sau egală cu 1 MVA, caz în care contractul de încheie în cel mult 15 zile lucrătoare de la data transferului.
6. Contractele de furnizare între FUI obligat şi clienţii finali transferați din portofoliul FUI opțional care a fost revocat, s-a retras sau nu a mai fost desemnat pentru o nouă perioadă de desemnare se încheie în maxim 21 zile de la data transferului, cu excepția contractelor aferente locurilor de consum ale clienţilor transferați care au o putere aprobată prin avizul tehnic de racordare/certificatul de racordare mai mare sau egală cu 1 MVA, caz în care contractul de încheie în cel mult 3 zile lucrătoare de la data transferului.
7. (1) În perioada cuprinsă între data transferului şi data încheierii contractului de furnizare între clientul transferat şi FUI obligat, dar nu mai târziu de data limită prevăzută, după caz, la art. 43 sau la art. 44, se admite prestarea de către FUI obligat a activităţii de furnizare a energiei electrice pentru locurile de consum ale clientului transferat fără existenta unui contract încheiat cu acesta.

(2) FUI obligat este îndreptățit ca, pentru toată perioada cuprinsă între data transferului şi data încheierii contractului de furnizare să factureze şi să recupereze de la clientul final transferat contravaloarea energiei electrice furnizate.

(3) Prestarea serviciului de furnizare a energiei electrice în perioada cuprinsă între data transferului şi data limită prevăzută, după caz, la art. 43 sau la art. 44, fără contract de furnizare între FUI obligat şi clientul transferat, nu îl exonerează pe acesta din urmă de obligația achitării facturilor emise de către FUI obligat.

(4) În cazul în care clientul transferat nu achită la termen facturile emise de FUI obligat pentru un loc de consum, conform prevederilor alin.(2), FUI obligat are dreptul să solicite OR întreruperea alimentării cu energie electrică la respectivul loc de consum, conform prevederilor contractelor-cadru aprobate prin ordin al președintelui ANRE şi datelor/informaţiilor din preavizul transmis clientului final preluat.

(5) Dacă, pentru un loc de consum, clientul transferat nu încheie contractul de furnizare a energiei electrice cu FUI obligat până la data limită prevăzută, după caz, la art. 43 sau la art. 44, FUI obligat poate să solicite OR întreruperea alimentării cu energie electrică la respectivul loc de consum, numai după transmiterea către clientul transferat, cu minimum 5 zile lucrătoare înaintea datei de întrerupere, a unui preaviz, cu confirmare de primire, care să conțină data şi motivele întreruperii.

# **CAPITOLUL V.**

# **DISPOZIŢII TRANZITORII ŞI FINALE**

1. (1) ANRE transmite operatorilor economici deciziile de desemnare/revocare FUI în cel mult 2 zile lucrătoare de la data emiterii.

(2) ANRE publică pe site-ul propriu deciziile de desemnare/revocare FUI, împreună cu lista FUI desemnați/revocați/retrași pentru fiecare zonă de rețea, în cel mult 2 zile lucrătoare de la data emiterii deciziilor.

(3) Fiecare FUI desemnat/revocat este obligat să publice pe site-ul propriu decizia de desemnare/revocare emisă de ANRE, în termen de 2 zile lucrătoare de la primire.

1. Fiecare FUI publică pe site-ul propriu şi comunică ANRE tarifele prevăzute la art.12 alin.(1) şi art.16 alin.(1), în conformitate cu reglementările aplicabile.
2. Fiecare FUI obligat trebuie să aibă punctele unice de contact instituite conform cerințelor reglementărilor aplicabile, în maxim 60 de zile de la data desemnării.
3. FUI opționali care au solicitat să se retragă, în condiţiile art.27 alin. (4), nu au dreptul de a participa la procesul de desemnare mai devreme de al treilea an calendaristic care urmează anului calendaristic în care aceștia au fost desemnați.
4. (1) Suma depusă de către FUI opțional în contul Escrow prevăzut la art.18 lit. b) trebuie sa acopere 20% din suma fondurilor necesare pentru executarea pe timp de 30 zile a contractelor aferente clienţilor în regim de SU aflate în derulare și nu poate fi mai mica de 100.000 lei.

(2) Suma prevăzută la alin. (1) poate fi inclusă în garanția financiară pe care furnizorul are obligația să o constituie şi să o mențină pe toată durata de valabilitate a licenței pentru activitatea de furnizare a anergiei electrice, conform reglementărilor aplicabile.

(3) Condiția de eliberare a fondurilor din contul Escrow către FUI obligat este ca acesta să prezinte la bancă documentul emis de ANRE prin care dovedește transferarea în portofoliul său a clienţilor finali care, până la data transferului, au fost în portofoliul FUI opțional, mai puțin în cazurile prevăzute la art.27 alin.(4) şi alin.(5).

(4) FUI opțional are dreptul să recupereze sumele depuse în contul Escrow, conform prevederilor contractuale, în cazul în care se retrage sau nu mai este desemnat pentru o nouă perioadă de desemnare.

(5) FUI opțional are dreptul să retragă din contul Escrow, conform prevederilor contractuale, sumele care depășesc valoarea prevăzută la alin.(1).

1. În cazul în care un FUI opțional nu respectă oricare dintre angajamentele prevăzute la art.18 lit. b) şi c), acesta este revocat din calitatea de FUI opțional şi furnizorul respectiv nu are dreptul de a participa la procesul de desemnare mai devreme de al treilea an calendaristic care urmează anului calendaristic în care se află data desemnării.
2. Până la data îndeplinirii de către FUI opțional a angajamentului prevăzut la art.18.lit. b), acesta nu are dreptul de a încheia contracte de furnizare a energiei electrice cu clienți în regim de SU.
3. (1) ANRE determină şi publică pe site-ul propriu raportul urban/rural inițial, până la data de 31 ianuarie 2018.

(2) În vederea determinării de către ANRE a raportului urban/rural inițial, furnizorii desemnați în calitate de furnizori de ultimă instanţă prin Ordinul președintelui ANRE nr. 35/2014 au obligația de a transmite datele necesare în condițiile și termenele comunicate de ANRE.

1. (1) Documentele prevăzute la art. 17 alin. (2) şi alin.(4), art.18, art.20 alin.(2), art.22 alin.(7) şi art.25 alin.(3) se transmit de către furnizori/FUI atât în format scris cât şi în format electronic la adresele de mail ale persoanelor de contact comunicate de ANRE

(2) Documentele prevăzute la alin.(1), precum şi corespondența purtată între furnizor/FUI şi ANRE se redactează în limba română.

1. Trecerea unui client final cu drept de SU de la un FC la un FUI opțional se face în condiţiile procedurii specifice pentru schimbarea furnizorului, aprobată prin ordin al președintelui ANRE.
2. (1) În cazul furnizorilor desemnați în calitate de furnizori de ultimă instanţă prin Ordinul președintelui ANRE nr.35/2014 care sunt desemnați FUI obligați începând cu prima perioadă de desemnare conform prezentului regulament, contractele de furnizare a energiei electrice încheiate în temeiul contractelor-cadru de furnizare a energiei electrice aprobate prin Ordinul președintelui ANRE nr.88/2015 își produc efectele până la data la care FUI obligat este revocat sau nu mai este desemnat pentru o nouă perioadă de desemnare.

(2) În cuprinsul contractelor prevăzute la alin.(1), sintagma „CPC” se înlocuiește cu sintagma „tarif pentru serviciul universal”.

(3) Modificările prevăzute la alin.(2) se aplică de drept contractelor în vigoare, fără a mai fi necesară îndeplinirea altor formalități.

1. (1) În situația în care un FUI opțional este desemnat FUI obligat, clienţii proprii în regim de SU din zona/zonele de rețea pentru care este desemnat FUI obligat rămân în portofoliul acestuia, dacă nu își manifestă intenția de a trece la un alt FUI opțional din aceeași zonă de rețea sau la un FC.

(2) În situația prevăzută la alin.(1), în termen de 2 zile lucrătoare de la data primirii deciziei de desemnare în calitate de FUI obligat, FUI opțional transmite clienţilor în regim de SU aflați în portofoliul propriu şi care nu au solicitat trecerea la un alt furnizor, o informare privind condiţiile în care, începând cu data intrării în vigoare a deciziei de desemnare în calitate de FUI obligat, aceștia rămân în portofoliul său sau pot încheia contracte de furnizare cu un FUI opțional din aceeași zonă de rețea sau cu un FC.

1. (1) Fiecare FUI are obligația de a transmite lunar către ANRE datele de monitorizare prevăzute în metodologia de monitorizare aplicabilă.

(2) ANRE actualizează anual machetele de monitorizare şi le publică pe site-ul propriu, în termenele şi condiţiile prevăzute în metodologia de monitorizare aplicabilă.

(3) În anul 2017, pentru stabilirea ordinii de merit a furnizorilor conform prevederilor prezentului regulament, datele privind numărul locurilor de consum pentru care au fost încheiate contracte de furnizare cu clienții finali deserviți vor fi transmise de furnizori în condițiile și termenele comunicate de ANRE.